CELEX: 62010TN0115
Language: fi
Date: 2010-03-04 00:00:00
Title: Asia T-115/10: Kanne 4.3.2010 — Yhdistynyt kuningaskunta v. komissio

1.5.2010   
            
            
               FI
            
            
               Euroopan unionin virallinen lehti
            
            
               C 113/75
            
         Kanne 4.3.2010 — Yhdistynyt kuningaskunta v. komissio
   (Asia T-115/10)
   2010/C 113/109
   Oikeudenkäyntikieli: englanti
   
      Asianosaiset
   
   
      Kantaja: Ison-Britannian ja Pohjois-Irlannin yhdistynyt kuningaskunta (asiamies: S. Ossowski, avustajanaan D. Wyatt, QC ja barrister M. Wood)
   
      Vastaaja: Euroopan komissio
   
      Vaatimukset
   
   
               —
            
            
               on kumottava neuvoston direktiivin 92/43/ETY (1) mukaisen, Välimeren vyöhykkeen luonnonmaantieteellisellä alueella olevista yhteisön tärkeinä pitämistä alueista tehdyn luettelon kolmannesta päivityksestä 22.12.2009 tehty komissio päätös 2010/45/EU (2) siltä osin kuin päätöksessä on merkitty yhteisön tärkeänä pitämien alueiden luetteloon Estrecho oriental -niminen alue, joka on yksilöity tunnuksella ES6120032
            
         
               —
            
            
               komissio on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Tällä kanteella kantaja riitauttaa komissio päätöksen 2010/45/EU (annettu tiedoksi numerolla K(2009) 10406) siltä osin kuin päätöksessä on merkitty Estrecho oriental -niminen alue yhteisön tärkeänä pitämien alueiden luetteloon ja vaatii, että päätös merkitä Estrecho oriental -niminen alue yhteisön tärkeänä pitämien alueiden luetteloon on kumottava.
   Kantaja vetoaa vaatimustensa tueksi seuraaviin kanneperusteisiin:
   
                
            
            
               Kantaja väittää ensinnäkin, että riidanalaisella päätöksellä rikotaan direktiiviä 92/43/ETY, sillä Espanjassa sijaitsevan Estrecho oriental -nimisen alueen merkitseminen yhteisön tärkeänä pitämien alueiden luetteloon on tämän direktiivin vastaista, koska
               
                           —
                        
                        
                           merkittävä osa tästä alueesta sijaitsee brittiläisen Gibraltarin aluevesillä (British Gibraltar Territorial Waters; BGTW), jotka kuuluvat Espanjan sijaan Yhdistyneen kuningaskunnan tosiasialliseen määräysvaltaan
                        
                     
                           —
                        
                        
                           se kattaa täysin olemassa olevan Southern Waters of Gibraltar -nimisen yhteisön tärkeänä pitämän alueen.
                        
                     
         
                
            
            
               Toiseksi kantaja väittää, että riidanalaisella päätöksellä loukataan oikeusvarmuuden periaatetta, koska Estrecho oriental -nimisen alueen merkitseminen yhteisön tärkeänä pitämien alueiden luetteloon merkitsee sitä, että Espanjaan pyritään kohdistamaan direktiivin 92/43/ETY mukaisia velvoitteita sellaisen olemassa olevan yhteisön tärkeänä pitämän alueen osalta, jonka suhteen Gibraltarin hallituksella on vastaavia direktiivin 92/43/ETY mukaisia velvoitteita. Tämä merkitsee yritystä määrittää tai kyseenalaistaa Gibraltarin hallituksen toimivalta direktiivin täytäntöönpanossa Southern Waters of Gibraltar -nimisellä yhteisön tärkeänä pitämällä alueella ja Gibraltarin lainsäädännön täytäntöönpanossa BGTW:n alueella; tästä seuraa oikeudellista epävarmuutta sekä Gibraltarin hallitukselle että Euroopan unionin kansalaisille.
            
         
                
            
            
               Kolmanneksi kantaja väittää, että riidanalaisella päätöksellä loukataan suhteellisuusperiaatetta, koska Estrecho oriental -nimisen alueen merkitseminen yhteisön tärkeänä pitämien alueiden luetteloon siten, että se kattaa kokonaisuudessaan UK Southern Waters of Gibraltar -nimisen yhteisön tärkeänä pitämän alueen sekä muita BGWT:n alueita, ei ole asianmukaista eikä tarpeellista direktiivin 92/43/ETY ympäristötavoitteiden saavuttamiseksi.
            
         
                
            
            
               Lopuksi kantaja väittää, että päätös merkitä Estrecho oriental -niminen alue yhteisön tärkeänä pitämien alueiden luetteloon on kumottava kokonaisuudessaan, koska luetteloon merkitsemistä koskevan päätöksen osittainen kumoaminen muuttaisi merkinnän sisältöä; tämä puolestaan merkitsisi sitä, että unionin tuomioistuin muuttaisi luetteloa, että yhteisön tärkeänä pitämän alueen keskipiste ja pinta-ala olisi laskettava uudelleen ja että alueen loppuosan osalta olisi suoritettava ympäristöarviointi sen selvittämiseksi, täyttääkö se yhteisön tärkeänä pitämää aluetta koskevat edellytykset.
            
         
      (1)  Luontotyyppien sekä luonnonvaraisen eläimistön ja kasviston suojelusta 21.5.1992 annettu neuvoston direktiivi 92/43/ETY (EYVL L 206, s. 7).
   
      (2)  EUVL L 30, s. 322.